1997. gada Latvijas pašvaldību vēlēšanas
1997. gada Latvijas pašvaldību vēlēšanas notika 9. martā. Domes tika ievēlētas 566 pašvaldībās — 7 republikas pilsētās un 559 pagastos. Tās bija pirmās pašvaldību vēlēšanas Latvijas vēsturē, kurās pašvaldības tika ievēlētas uz 4 gadiem. Vēlēšanas organizēja Centrālā vēlēšanu komisija. Pašvaldību vēlēšanām bija pieteikušies 1454 kandidātu saraksti, kuros pieteikti 11 942 kandidāti. Lielākā pašvaldība, kurā tika ievēlēti deputāti, ir Rīga, kuras domē ir vieta 60 mandātiem. Kandidātu sarakstus varēja iesniegt no 1997. gada 18. līdz 28. janvārim. Vēlēšanās no 1 298 551 balsstiesīgajiem pilsoņiem piedalījās 738 160 vēlētāji jeb 56,84% no visiem balsstiesīgajiem.